Walter Zenga

Walter Zenga (født 28. april 1960) er en italiensk fotballtrener og tidligere fotballspiller.


== Spiller ==
Den største delen av sin aktive karriere som spiller hadde han i Inter fra Milano og han spilte totalt 58 landskamper for Italia i årene mellom 1985 og 1992, blant annet deltok han i Sommer-OL 1984, EM i fotball 1988 og i VM i fotball 1990 på hjemmebane i Italia og Zenga spilte samtlige av Italias kamper.
I tre år på rad, 1989, 1990 og 1991, ble han kåret som verdens beste målvakt. Han ble italiensk mester og italiensk supercupmester med Inter i 1989, og vant UEFA-cupen med samme lag i 1991 og 1994.
I 1994 ble Zenga solgte til U.C. Sampdoria og deretter til Padova to år senere. Han ble deretter i 1997 solgt til New England Revolution i Major League Soccer og han la opp etter 1997-sesongen.
Som spiller hadde han blant annet kallenavnet «Uomo Ragno» (Spiderman), særlig på grunn av hans store rekkevidde.


== Trener ==
Zenga, som alltid har hatt et playboy-image og ansett for å ha et attraktivt utseende, spilte det første året etter at han hadde lagt opp som aktiv spiller som skuespiller i en sesong i en italiensk såpeopera sammen med kjæresten. Han prøvde seg deretter som trener i den amerikanske ligaen, uten særlig suksess.
Han fikk etter hvert sjansen i Steaua București, og i sesongen 2004-2005 trente han laget til rumensk seriemesterskap og året etter, i sesongen 2005-2006 trente han det serbiske laget Røde stjerne Beograd til både seriemesterskap og cup-mesterskap («The Double»).
I sesongen 2008-2009 var han trener for Serie A-klubben Calcio Catania, og i kommende sesong vil han være trener for US Città di Palermo, hvor han 5. juni 2009 skrev en tre årskontrakt, etter spekulasjoner om at han var på vei til SS Lazio. Det vakte stor oppsikt at han i stedet valgte den rivaliserende klubben på Sicilia etter å ha trent Catania.
Han uttalte til den italienske sportsavisen La Gazzetta dello Sport den 22. april 2008 at hans store karrieremål nå er å kunne vende tilbake til hjemklubben Inter som trener.
13. januar 2010 sa han opp sin kontrakt med Palermo, og 11. mai ble det kunngjort at han var den nye treneren til de saudiarabiske laget Al-Nassr.


== Privat ==
Zenga har tre barn fra hans to første ekteskap, sønnen Jacopo (som har blitt fotballspiller i Serie D etter å ha vært i Inter and Genoa CFC at som ungdomsspiller), fra ekteskapet med Marche Elvira Carfagna. Fra sitt andre ekteskap, med TV-stjernen Roberta Termali, har han ytterligere to sønner, Nicolò og Andrea. I 2005 giftet han seg med den 23 år gamle rumenske kvinnen Raluca Rebedea. 19. november 2009 fødte hun deres datter Samira Valentina. De har også en sønn sammen, Walter Jr.I april 2010 uttalte Zenga at han ønsket å ta rumensk statsborgerskap.Per 2017 hadde han fått det.


== Referanser ==


== Eksterne lenker ==
(en) Walter Zenga – kategori av bilder, video eller lyd på Commons 
(de) Walter Zenga – Munzinger Sportsarchiv 
(en) Walter Zenga – Olympedia 
(en) Walter Zenga – Sports-Reference (OL-resultater – arkivert) 
(en) Walter Zenga – FIFA 
(en) Walter Zenga – Major League Soccer 
(en) Walter Zenga – Transfermarkt 
(en) Walter Zenga – Transfermarkt (manager) 
(en) Walter Zenga – national-football-teams.com 
(en) Walter Zenga – WorldFootball.net 
(en) Walter Zenga – FootballDatabase.eu